CELEX: 32013D0495
Language: el
Date: 2013-10-09 00:00:00
Title: 2013/495/ΕΕ: Απόφαση της Επιτροπής, της 9ης Οκτωβρίου 2013 , σχετικά με μέτρο που έλαβε η Φινλανδία βάσει της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου για την απαγόρευση ενός τύπου σφήνας σχισίματος [κοινοποιηθείσα υπό τον αριθμό C(2013) 6442]  Κείμενο που παρουσιάζει ενδιαφέρον για τον ΕΟΧ

11.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 270/7
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 9ης Οκτωβρίου 2013
   σχετικά με μέτρο που έλαβε η Φινλανδία βάσει της οδηγίας 2006/42/ΕΚ του Ευρωπαϊκού Κοινοβουλίου και του Συμβουλίου για την απαγόρευση ενός τύπου σφήνας σχισίματος
   [κοινοποιηθείσα υπό τον αριθμό C(2013) 6442]
   (Κείμενο που παρουσιάζει ενδιαφέρον για τον ΕΟΧ)
   (2013/495/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (1), και ιδίως το άρθρο 11,
   Εκτιμώντας τα ακόλουθα:
   
               (1)
            
            
               Σύμφωνα με τη διαδικασία που περιγράφεται στο άρθρο 11 παράγραφος 2 της οδηγίας 2006/42/ΕΚ, οι φινλανδικές αρχές κοινοποίησαν στην Επιτροπή και στα υπόλοιπα κράτη μέλη μέτρο απαγόρευσης της διάθεσης στην αγορά και της χρήσης μιας υδραυλικής σφήνας σχισίματος του τύπου Hakki Pilke Z100, που κατασκευάζεται από την εταιρεία Maaselän Kone Oy, Valimotie1, FI-85800 Haapajärvi, Φινλανδία, και απαίτησης από τον κατασκευαστή να προβεί σε διορθωτική ενέργεια όσον αφορά τα μηχανήματα που έχουν ήδη διατεθεί στην αγορά.
            
         
               (2)
            
            
               Ο λόγος που επικαλέστηκαν οι φινλανδικές αρχές για τη λήψη του μέτρου είναι η μη συμμόρφωση του μηχανήματος με τις ακόλουθες βασικές απαιτήσεις υγείας και ασφάλειας του παραρτήματος I της οδηγίας 2006/42/ΕΚ (παραπομπή στις προδιαγραφές των προτύπων EN 609-1 — Γεωργικά και δασοκομικά μηχανήματα — Ασφάλεια σχιστηρίων κορμών — Μέρος 1: Σχιστήρια με σφήνα και EN 574 — Ασφάλεια μηχανών — Διατάξεις ελέγχου με χρήση και των δύο χεριών — Λειτουργικά δεδομένα — Αρχές για τον σχεδιασμό):
               
                           —
                        
                        
                           
                              1.1.2 — Αρχές ενσωμάτωσης της ασφάλειας·
                           
                        
                     
                           —
                        
                        
                           
                              1.2.2 — Όργανα χειρισμού·
                           
                        
                     
                           —
                        
                        
                           
                              1.2.3 — Θέση σε λειτουργία·
                           
                        
                     
                           —
                        
                        
                           
                              1.3.7 — Πρόληψη των κινδύνων που σχετίζονται με τα κινητά στοιχεία·
                           
                        
                     
                           —
                        
                        
                           
                              1.4.3 — Ειδικές απαιτήσεις για τις προστατευτικές διατάξεις.
                        
                     
         
               (3)
            
            
               Οι φινλανδικές αρχές έλαβαν το μέτρο έπειτα από έρευνα σοβαρού ατυχήματος που προκλήθηκε όταν οι μοχλοί του οργάνου χειρισμού με χρήση και των δύο χεριών που χρησίμευαν για τη θέση σε λειτουργία ήταν δεμένοι μεταξύ τους. Οι φινλανδικές αρχές έκριναν ότι το όργανο χειρισμού με χρήση και των δύο χεριών το οποίο ήταν τοποθετημένο στο μηχάνημα δεν ήταν σχεδιασμένο έτσι ώστε να μην μπορεί εύκολα να καταστραφεί ή να μην μπορεί να ενεργοποιηθεί με το ένα χέρι ή με άλλα μέρη του σώματος.
            
         
               (4)
            
            
               Η Επιτροπή απέστειλε στον κατασκευαστή επιστολή με την οποία τον καλούσε να της διαβιβάσει τις παρατηρήσεις του σχετικά με το μέτρο που έλαβε η Φινλανδία. Στην απάντησή του, ο κατασκευαστής δήλωσε ότι, έπειτα από τη λήψη του μέτρου, είχε συμμορφώσει τον σχεδιασμό του μηχανήματος με τις προδιαγραφές για προϊόντα που κατασκευάζονταν από το φθινόπωρο του 2010 και μετά, ενώ πρότεινε διορθωτικά μέτρα για τα μηχανήματα που είχαν διατεθεί στην αγορά πριν από την ημερομηνία αυτή. Από το καλοκαίρι του 2011, η σφήνα σχισίματος πωλούνταν με τα στοιχεία αναφοράς Hakki Pilke HH100.
            
         
               (5)
            
            
               Οι φινλανδικές αρχές επιβεβαίωσαν ότι οι σφήνες σχισίματος των τύπων Hakki Pilke Z100 και HH100 που διατίθενται στην αγορά από το φθινόπωρο του 2010 και μετά συμμορφώνονται με τις απαιτήσεις της οδηγίας 2006/42/ΕΚ και ότι, ως εκ τούτου, η απαγόρευση της διάθεσης στην αγορά και της χρήσης των μηχανημάτων αυτών έχει αρθεί. Ωστόσο, εξακολουθεί να ισχύει η υποχρέωση ανάκλησης και συμμόρφωσης των σφηνών σχισίματος που είχαν κατασκευαστεί πριν από το φθινόπωρο του 2010.
            
         
               (6)
            
            
               Η εξέταση των στοιχείων που παρείχαν οι φινλανδικές αρχές και των παρατηρήσεων που απέστειλε ο κατασκευαστής επιβεβαιώνει ότι οι σφήνες σχισίματος του τύπου Hakki Pilke Z100, στις οποίες το όργανο χειρισμού με χρήση και των δύο χεριών μπορεί εύκολα να καταστραφεί ή να ενεργοποιηθεί με το ένα χέρι ή με άλλα μέρη του σώματος, δεν συμμορφώνονται με τις βασικές απαιτήσεις υγείας και ασφάλειας του παραρτήματος I της οδηγίας 2006/42/ΕΚ και ότι η μη συμμόρφωση αυτή προκαλεί σοβαρό κίνδυνο τραυματισμού για τους χρήστες,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το μέτρο που έλαβαν οι φινλανδικές αρχές για την απαγόρευση της διάθεσης στην αγορά και της χρήσης των σφηνών σχισίματος του τύπου Hakki Pilke Z100, στις οποίες το όργανο χειρισμού με χρήση και των δύο χεριών μπορεί εύκολα να καταστραφεί ή να ενεργοποιηθεί με το ένα χέρι ή με άλλα μέρη του σώματος, και για την απαίτηση από τον κατασκευαστή να ανακαλέσει ή να συμμορφώσει με τις προδιαγραφές όλα τα μη συμμορφούμενα προϊόντα που έχουν ήδη διατεθεί στην αγορά είναι δικαιολογημένο.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 9 Οκτωβρίου 2013.
      
         
            Για την Επιτροπή
         
         Antonio TAJANI
         
            Αντιπρόεδρος
         
      
   
   
      (1)  ΕΕ L 157 της 9.6.2006, σ. 24.